ประกาศจังหวัดสระบุรีประกาศจังหวัดสระบุรีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุ ตะไลและดอกไม้ไฟ หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้พลุ ตะไลและดอกไม้ไฟ หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดสระบุรีโดยความเห็นชอบร่วมกันของคณะกรมการจังหวัดสระบุรี และสภาวัฒนธรรมจังหวัดสระบุรีจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.พลุ หมายถึงดอกไม้ชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ตะไล หมายถึงดอกไม้ชนิดหนึ่งมีปีกเป็นวงกลมทำด้วยกระบอกไม้ไผ่บรรจุดินปืนที่ทำด้วยดินประสิวกับถ่านไม้ และตอกให้แน่นมีรูชนวนสำหรับจุด๓.ดอกไม้ไฟ หมายถึงเครื่องสำหรับจุดในงานเทศกาล ทำด้วยกระบอกไม้อ้อ หรือไม้ไผ่ เป็นต้น บรรจุดินปืนมีชื่อต่าง ๆ กันตามชนิด (เหมือนดอกไม้เพลิง)๔. ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ ตะไล และดอกไม้ไฟ หรือวัตถุอื่นใดที่คล้ายคลึงกันขึ้นไปสู่อากาศเว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๕.การจุดและปล่อยพลุ ตะไล และดอกไม้ไฟหรือวัตถุอื่นใดที่คล้ายคลึงกัน ขึ้นไปสู่อากาศ ที่สามารถกระทำได้โดยไม่ต้องขออนุญาตจากนายอำเภอแห่งท้องที่ได้แก่ ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา๕ ธันวามหาราช และ ๑๒ สิงหามหาราชินี หรืองานเฉลิมพระเกียรติของพระบรมวงศานุวงศ์๖. ชนิด ขนาดและจำนวนให้เป็นไปตามความเหมาะสมของงาน ซึ่งให้อยู่ในดุลยพินิจของนายอำเภอแห่งท้องที่๗.สถานที่จุดและปล่อยหรือกระทำการอย่างใดเพื่อให้พลุตะไล ดอกไม้ไฟ หรือวัตถุอื่นใดที่คล้ายคลึง ขึ้นไปสู่อากาศให้เป็นไปตามที่นายอำเภอแห่งท้องที่พิจารณาอนุญาต๘.ในการจุดหรือปล่อยเช่นว่านี้ห้ามเล่นการพนันโดยเด็ดขาดไม่ว่าด้วยวิธีการใด ๆ๙.ห้ามผู้ใดจำหน่ายพลุ ตะไล ดอกไม้ไฟหรือวัตถุอื่นใดที่คล้ายคลึงกันในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๑๐.พลุ ตะไล ดอกไม้ไฟหรือวัตถุอื่นใดที่คล้ายคลึงกันที่นำมาจุดและปล่อยตามประกาศนี้ต้องเป็นพลุตะไลดอกไม้ไฟ หรือวัตถุอื่นใดที่คล้ายคลึงกันที่นำมาจากผู้ที่ได้รับอนุญาตให้สั่งหรือนำเข้า ซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕) เท่านั้น๑๑.ผู้ใดกระทำการจุดและปล่อยพลุ ตะไลดอกไม้ไฟ หรือวัตถุอื่นใดที่คล้ายคลึงขึ้นไปสู่อากาศโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๑๒.ผู้ได้รับอนุญาตตามประกาศนี้ไม่ถือเป็นเหตุพ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๑๓.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๗กันยายน พ.ศ. ๒๕๕๙วิเชียร พุฒิวิญญูผู้ว่าราชการจังหวัดสระบุรีปุณิกา/ปริยานุช/จัดทำ๖ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๓ ง/หน้า ๑๙/๔ ตุลาคม ๒๕๕๙